PEOPESAL
Tere tulemast, head vaatajad, vaatama taas "Peopesal" saadet.
Meie tänane külaline on Mikko Matikainen -
tere tulemast! - Tänan!
Ja meie tänane teema on: "Isiksused mänguväljal"
ehk siis räägime täna erinevatest inimtüüpidest ja iseloomudest.
Kuid enne teema juurde asumist palvetagem veel üheskoos.
Kõikväeline püha Jumal - Isa, Poeg ja Püha Vaim.
Täname Sind selle võimaluse eest tulla kokku Sinu nimes -
nii erilised ja unikaalsed nagu me oleme.
Oled loonud igat ühte meist ja kutsunud meid nimepidi.
Oled ise kujundanud meid just sellisteks nagu oleme.
Issand, aita meil näha seda, mis meis on head,
aga ka seda, mis vajab veel arendamist ja hoolt.
Juhi Sina ise me vestlusi täna, et räägiksime asju Sinu südamest.
Samas aga valmista ette me kuulajate südame pinnas,
et kõik see, mis sinna istutame, võiks hakata kasvama ja kandma vilja.
Kingi meile oma rõõmu ja rahu, usku ja lootust,
kuid kõige enam armastust.
Palume seda Sinu nimel, Jeesus. Aamen.
Mikko, sa oled tegelenud paljude asjadega
ja vahetanud ka hiljaaegu töökohta.
Olid hiljaaegu veel Rekola koguduse õpetaja,
kuid mis siis sai?
Jäin haigeks ja selg lõi rivist välja, nii et pidin vaatama midagi uut.
Rahva Piibliselts kutsus mind nende koolitusosakonna juhiks
ja seda tööd ma siis ka praegu teen.
Ehk siis liigun mööda Soomet ringi ja koolitan inimesi
ka just nimel nende isiksuse ja iseloomu teemadel.
Mil moel see isiksuse teema täpsemalt su koolitustes kajastub?
Meil on selline koolitus nagu "Minu isiksus ja iseloom",
mida saab rakendada eripaikades ja eriviisidel.
Saab kasutada tööpaikades,
mis tänapäeval on eriti kuum teema näiteks ettevõtlusmaailmas.
See, et õpitakse tundma nii iseenda kui teiste loomust
ja seekaudu õpitakse tegema paremat koostööd.
Kui rääkida kristlikust kasvust, siis on samuti hea teada, kes ma olen.
Millised on mu tugevused ja nõrkused?
Samas ei tohi sattuda paanikasse,
kui oled mingites asjades nõrgem, kui keegi teine.
Sest kindlasti oled mõnes teises asjas jälle tugevam.
Siinkohal meenub tõsiasi, et juba 400 aastat enne Kristust
määratleti Kreekas neid isiksusetüüpe -
koleerik, flegmaatik, melanhoolik ja sangviinik.
Nii et need olid juba ammu olemas,
mida hiljem siis Hippokrates ja Immaanuel Kant edasi arendasid.
Peale seda on ka loodud palju erinevaid isiksuse teste jms.
Olen isegi käinud paljudel koolitustel,
millest samas on jäänud mulje,
et samale asjale on antud vaid teine nimi.
Ehk siis - oskad sa öelda, kas on tulnud ka midagi uut?
Kas on midagi sellist, mis aitaks kristlastel edasi liikuda?
Kui mõelda edasi liikumisele ja sellele, et mind on vaid üks -
et ma olen Jumala poolt unikaalse disainina loodud
ja Tal on mu elu jaoks eriline eesmärk.
Ning samas sellele, et mu ümber on inimesi,
kelle elul on samasugune eriline eesmärk ja nad on erilised.
Kui me leiame üles selle erilisuse tuuma
ja jagame oma erilisust üksteisega,
siis tulemuseks on midagi palju suuremat,
kui nendesse isiksuse tüüpidesse kinni jäämine.
Meie poolt kasutatavas koolitusmaterjalis on 4 tüüpi:
tegutseja, mõjutaja, suhtleja ja mõtiskleja.
Suure tõenäosusega pole keegi meist nö puhast tüüpi,
vaid me oleme segu neist kõigist.
Eneseanalüüsi tehes tuleb olla äärmiselt aus enda suhtes.
Olen seda koolitust läbi viies leidnud paljusid selliseid teemasid,
mis on mind täiega üllatanud
ja pannud mõtlema, et olen ma tõesti selline?
Ja nende asjade üle mõtiskledes olen leidnud,
et need on mu elus olnud otsekui need pimedad nurgad
ja mul tõesti on kalduvus teha nii või naa.
Ehk siis, kui oled aus iseenda vastu
ja palvetad nende asjade pärast Jumala Sõna valguses,
siis taolise vahendi kaudu võib leida endas küll uusi külgi.
Enne, kui vaatame lähemalt neid inimtüüpe,
tahaks veidi veel pinnida sind.
Mõeldes sellele, et tänapäeval on palju
esoteerika -ja New Age'i alaseid programme,
kus inimtüüpidest rääkides minnakse tagasi ka tähtkujude juurde
nagu Veevalaja, Kaljukits jne.
Mille põhjal ma võin teada, et sinu poolt pakutav isiku-koolitus
on õige, usaldusväärne ja tõene?
Esiteks pole sellel mingeid idamaiseid mõjutusi,
vaid see taandub üleüldistele inimtüüpide kirjeldustele.
Meie koolituse raames on võimalus teha isiklik isiksuse test,
kuid nagu ka enne öeldud - puhtaid isiksuse tüüpe pole olemas.
Ehk siis testi tehes ja materjali kasutades
saad ise kogu aeg hinnata,
milline neist sinuga kõige enam haakub,
mis lõpptulemusena annab siiski väga isikliku pildi.
Sa võid leida sealt asju, mis sunnivad sind peeglisse vaatama.
Erinevus teiste programmidega on veel see,
et teistes rõhutakse kõige enam isiksusele endale,
aga ei mõelda niivõrd inimese kutsele elus.
Ehk siis, kui mu tugevused ja nõrkused on need
ning stressiolukorras ma käitun nii...
Meie materjalides on veel ka võimalus
paluda endale palve kaudu seda või toda omadust,
ehk siis - ma kutsun inimesi üles ka palvele.
Kuidas kõige selle keskele mahub tõsiasi,
et me oleme suht pimedad oma varjatud külgede suhtes?
Et kuigi me nüüd peagi vaatame neid inimtüüpe lähemalt,
siis kas teie koolituse käigus on ka kergem
leida oma varjatud külgi?
Või me küll leiame mingid küljed, kuid ei suuda siiski näha tervikut?
Loomulikult tahame me kõik näha häid ja mitte halbu külgi,
millest viimased põhjustavad teistele palju pingeid.
Kuid meie kursuse käigus tõusevad esile ka need punktid,
mille osas valvas olla.
Olles ise pööranud nendele asjadele tähelepanu -
nii oma isiklikus elus, kui töö alaselt,
siis olen näinud küll, et need peavad paika.
Ehk siis olen pidanud tegelema ka nende pimedate nurkadega,
mis pole sugugi mitte mugav, aga samas äärmiselt arendav.
Lisaks sellele veel mõte,
et me peaks muutuma Jeesuse sarnaseks;
et Tema võiks paista välja selle isiksuse kaudu, kes me oleme.
Nii et see oleks mu vastus su küsimusele.
Milline inimtüüp sa ise oled, Mikko?
Kui nüüd mõelda meie programmi jaotusele,
siis ma olen segu tegutsejast ja mõjutajast.
Tegutseja ja mõjutaja...
Millised on tegutseja positiivsed omadused?
No üks on see, et tahab tegutseda ja ta saavutab ka kiired tulemused.
Ta on tegudele orienteeritud inimene,
kes seab ka eesmärke ja hoiab need omal silme ees.
Nii et tegutseja on täitsa OK kuju.
Kui ta seisab silmitsi mõne väljakutsega,
on ta ses' osas üsna järeleandmatu - olgu olud siis head või halvad.
Ehk nagu mu enda elu näitel - kui üks asi ei sujunud,
haarasin ohjad ja hakkasin tegutsema.
Kogu loo varjupool on aga see, et ma olen vahel liiga kannatamatu.
Nii et kui vahel liiga kiiresti tegutseda,
võivad ka mõned otsused saada liiga ootamatult tehtud.
Ehk siis ilma suurema järele mõtlemiseta.
Seetõttu on minu väljakutse
mõelda veidi enne otsuste langetamist.
Ühtlasi arutan selle asja ka läbi sellise inimesega,
kes on rohkem mõtleja.
Ehk siis sa liidad kahe inimtüübi positiivsed pooled?
See on tegelikult ideaalne!
Sest kui ma mõistan, et ma ei tule oma jõududega toime...
Ja ei peagi tulema. - Ega peagi tulema.
Kui ka mõelda jumalariigis olevatele armuandidele, mida on mitmeid
ja igal inimesel on oma armuannid,
siis neid armastuse õhkkonnas ühte liites, juhtub häid asju.
Nende isiksusetüüpide teadmine kutsub mind üles
nägema nende tüüpide nii tugevaid kui nõrku külgi.
Mäletan aegu tagasi,
kuidas Inglismaal ühes nn prohvetlikus koolis
neid isiksusetüüpe lahkasime,
siis seal tuli esile ka selline asi,
et kui kellelgi on jumalariigi töös mõni amet.
Nii nagu anglikaanid ütlevad, et on prohveti ja õpetaja amet jne.
Siis seal tuli esile see,
et kui mõni su isikuomadus on kohe hästi tugev...
Näiteks prohvetliku anniga inimesed on sageli väga otsekohese ütlemisega
mis inimestele sageli ei meeldi.
Kuid nad on sellised jah-ei inimesed.
Või kui sa oled teenija ametis, siis sinult oodatakse,
et oled loomult rohkem alandlik.
Ilmselgelt võib ka prohvet olla alandlik,
kuid seda hoopis teisel moel.
Eks armuandides teenimine eeldab juba
teatud kindlaid isiksuse tüüpe.
Eks evangelist ole ju just väljapoole suunduv
ja talle meeldivad inimesed jne.
Samas aga on alati oht,
et inimesed asuvad valede andidega, valedele kohtadele,
valede motiividega.
Ühtlasi ei pruugi nad ka näha teiste inimeste ande,
või kui näevad, siis vaid läbi oma kadeduse ja piiratuse prisma.
See kõik aga põhjustab koostöö puudumise.
Oled sa midagi sellist näinud?
Olen muidugi.
Usun, et kui mu minapilt on terve
ja mul on mingigi arusaam sellest, kes ja milline ma olen,
siis ma võin rõõmustada selle üle, kes ma olen Kristuses.
Samas aga võin ma ka märgata teiste inimeste ainulaadsust
ning tunda rõõmu ka sellest.
Sel moel pole ka teiste tublidus ja tugevused mulle ohuks,
vaid ma näen võimalusi selles meie kõigi jaoks.
Olen ikka mõelnud, et terve arusaam isiksuse tüüpidest
kutsub meid enam ühtsusele, kui omaette hoidmisele.
Vähemalt mulle endale meeldiks mõelda nii.
Nii et kui me ka arutame neid asju tööpaikades, kogudustes ja mujalgi,
on oluline näha, milline on see (töö)keskkond,
kus me end hästi tunneme?
Kui siis inimesed hakkavad arutama, et neile meeldib see või too
ja mõistetakse, et neil polnud neist asjadest enne aimugi,
siis üheskoos hakatakse arutlema ka selle üle,
kuidas muuta tööpaika, kogudust või kodu paremaks paigaks?
Inimesed hakkavad tundma rõõmu sellest, kes nad tegelikult on,
andes samas teistele ruumi olla need, kes nemad on.
Kuigi eks isiksuste tüübid kipu aegajalt ka põrkuma.
Nüüd, mis see su teine tüüp oli? Lisaks tegutsejale olid ka...
Mõjutaja.
Millised on mõjutaja head ja nõrgad küljed?
Mõjutaja kohta arvatakse, et see on igavesti lahe omadus,
kuna ta saab mõjutada inimesi.
Et siis tegu on inimeste meelitajaga?
No mitte tingimata!
Sa oled lahe!
No eks ma püüa nüüd sulle muljet avaldada ja mõjutada!
Kuid suuremat seltskonda silmas pidades,
siis mõjutajale meeldib olla rahva keskel
ja mõjutada inimesi positiivses mõttes.
Minus avaldub see sel moel,
et mulle meeldib julgustada oma meeskonda.
Mulle tohutult meeldib, kui mõni koolitus läheb süviti korda
ja keegi inimene avaneb ning muutub.
See näitab, et olen avaldanud talle mõju.
Ehk siis mõju avaldamine ei tähenda tingimata
midagi negatiivset - see võib olla vägagi positiivne.
Et siis tegu pole manipuleerimisega? - Ei.
Ma püüan käituda ikka nii, et ma ei manipuleeriks,
vaid ma pakun välja vaatenurki,
mis minu meelest on koolituse jaoks olulised.
Inimene ise saab otsustada, kas võtta need vastu või mitte.
Sundimise kaudu ei sünni midagi.
Küll aga saavad sündima
võimaluste pakkumise ja armastuse kaudu.
Pakkudes neid asju nii,
et eri-tüüpi inimesed suudaks neid ka vastu võtta.
Et ei sünniks midagi sarnast, nagu on öeldud,
et Savonlinna ja Pohjanmaa inimeste suhtest ei sünni midagi head.
Kuid see pole eeldavasti tõsi,
kui õpid teise inimese loomust paremini tundma.
Eeldavasti oleks mõtleja ja mõjutaja kooslus üsna raske.
Milline on mõtleja?
Mõtlejale meeldib asjad lõpuni läbi mõelda
ja talle meeldib, kui kõik detailid on paigas.
Samas kui mõjutaja näeb suuremat pilti.
Seetõttu, minu kui mõjutaja jaoks on vahel raske viia asjad lõpuni,
kuna need tunduvad venivat nii pikale.
Mis aga puutub detailidesse,
siis ma tavaliselt usaldan need mõtlejale.
Meil on palju häid mõtlejaid.
Olen ikka mõelnud sellele, kui oluline on tegutseda õigel ajal
ja anda kõigile võimalus toimetada oma andidega
ehk teha seda, mis tõeliselt meeldib.
Kui mõtleja saab oma tööga valmis,
siis talle meeldib koostada selle kohta ka aruanne
ja anda teada, et asjalood on nii.
Ühtlasi tahab ta aga saada ka kinnitust oma tehtud tööle.
Igaühe meie jaoks on teatud asjad tänuväärsed.
Üks inimtüüp, kellest me veel pole rääkinud,
on suhtleja.
Ta on super isik toimetama inimestega,
kuid tema nõrk külg on see, et ta püüab vältida konflikte.
Et ta püüab vältida tülisid, siluda kõik ära ja olla kena kõigiga,
et keegi ei solvuks.
Just. Ta teeb seda isegi siis, kui ei peaks.
Ehk siis, kõik need inimtüübid, kellest nüüd täna rääkisime,
on sinu meelest piisavalt põhjalikud kirjeldama meid inimestena?
Ka meie positiivseid külgi, kui ka valdkondi, kus veel areneda?
Usun küll, et see on üks hea tööriist.
On ta nüüd piisav või ebapiisav, seda ma ei oska öelda,
kuid ma olen näinud, et see toimib.
Selles on esindatud 4 põhitüüpi,
kuid samas pole olemas 100% puhtaid tüüpe.
Nii et vaadates kõiki neid tüüpe, kes sa oled,
vaata kõigi nende tugevaid külgi ja mõtle, millised sinuga haakuvad?
Sama lugu on nõrkustega ja sulle sobiva töökeskkonnaga.
Mõtle, mida peaks tegema teisiti või mille pärast palvetama?
Nii et see on üks paras ajugümnastika,
andes põhjalikku mõtlemisainet.
Kui ma tahan teada, mis tüüpi ma olen,
siis kuidas ma seda praktiliselt teada saan?
Pean ma selleks mõne testi täitma, või kuidas see lugu käib?
Me viime läbi koolituse,
mida saab tellida siis kas tööpaika, kogudusse või kuhu iganes.
Meil on ka vastav töövihik "Minu isiksus",
mis siis koolitaja abiga läbi töötatakse.
Oleme selle Inglismaalt sisse toonud
ja see on tõesti väga hea materjal.
Mõeldes nüüd Piiblis olevate inimeste ja isiksuste peale,
siis oskad ehk nende põhjal kirjeldada teatud isiksuste tüüpe?
Eks neid ikka Piiblis leidu.
Võtame näiteks Jeesuse ema Maarja.
Ta võttis kõike südamesse ja mõtiskles nende asjade üle,
nii et ta tundub küll nagu mõtleja olevat.
Tundub ka introvert olevat.
Kui mõelda Peetrusele, siis ta on raudselt tegutseja -
ta koguaeg sebis ja toimetas midagi.
Kui ma mõtlen mõjutaja-mõtleja peale,
siis meenub ehk Peetruse vend Andreas.
Tal oli mõju oma venna üle,
kui ta oma järelemõtlemise tulemusena
ütles vennale, et me oleme kohanud Teda, keda on lubatud.
Ja siis ta ütles Peetrusele, et las too tulla ja vaadata.
Ta ühtpidi nagu juhtis oma venda, kuid samas ei sundinud teda millekski.
Nii et ta oli positiivne mõjutaja.
Ühtlasi leidub Piiblis ka suhtlejaid, kui lähemalt vaadata.
Kuidas on lood Jeesusega?
No Jeesus on selles mõttes eriline, et Temas on kõigist kõike veidi.
Ja kui mõelda sellele,
et me tahame muutuda Tema sarnaseks,
siis me ei saa küll samasuguseks, nagu Tema,
aga me oleme seda omal ainulaadsel moel
ja selles mõttes igati vastuvõetavad.
Kuidas see praktikas välja näeb?
Jeesuse sarnaseks muutumine? - Jah.
Usun, et see isiksuse test aitab sellele kaasa,
kuid see pole siiski peamine.
Me peame eelkõige laskma Jumala Sõnal end mõjutada
ja samas siiras ning aus oma elus ja käitumises teiste inimeste ees.
See on tohutu kingitus,
kui keegi annab sulle korrigeerivat tagasisidet
selles osas, kus sa iseennast valesti näed.
Sest vahel me ei näe seda palki oma silmas
ja oleme pimedad teatud asjade suhtes.
Ehk siis, ma arvan, et ma tean ja näen teatud asju,
aga tegelikult ei näe.
Nii et see on tõeline and mõista ja aktsepteerida,
et nii mu maises kui vaimses elus on teatud pimedaid nurki,
mida keegi teine saab aidata mul näha.
Ehk see toob meid selle mõtteni,
et kui vahel on tõlgendatud valesti seda Piibli kirjakohta,
et me oleme täiuslikud Kristuses, siis...
Me oleme täiuslikud Tema kaudu Jumala ees
ja pühad oma seesmise ehk tõelise mina poolest.
Ehk kas võiks äkki mõelda nii,
et meil on nii seesmine kui väline inimene
ja meie eesmärk on
saada väline inimene elama kooskõlas seesmise inimesega,
kelleks meid tegelikult on loodud ja mõeldud.
Et see seesmine elu on see, mis on Kristuse sarnane
ja millest lähtuvad ka meie tugevused, mis saavad siis vabalt esile tulla,
ilma, et me peaks end kuidagi maha suruma
või väärtusetuna või ohvrina tundma, mis kõik seob inimese arengut.
Ehk siis, et Kristuse sarnane olemine annab mulle ka arusaamise,
et mul on õigus olla puudulik, katki, abitu jne.
Ja et ma kogengi, et kõik see hea, mida ma tahan teha,
seda ma ei tee
ja kõik halb, mida ma ei taha teha, seda ma taaskord jälle teen.
Ehk siis, kogu selle kasvuprotsessiga käib kaasas ka üks arm ja armastus.
Sest kui me tooks mõne inimese nö isiksuse arendamise lauale,
siis see võib osutuda päris valusaks ilma Jumala täiusliku armastuseta.
Ma mõtlen isegi nii,
et ma võin rõõmustada oma puuduste üle.
Räägi sellest lähemalt.
Mõtlen selle all seda, et ma ei pea kartma omaenda varje
ega pöörama pilku nende pealt.
Vaid ma võin näha oma puudusi Kristuse armastuse spektri läbi
ja mõelda, et kõige selle eest on hind juba makstud.
Lisaks mõelda ka sellele, et meil kõigil on oma varjuline pool.
See hoiab meid alandlikuna
ja paneb meid vajama nii Jeesust, kui ka teisi inimesi.
Seda siis elutervel moel.
Ja kõige selle kaudu täitub siis ka Piibli üleskutse
armastada oma Jumalat kõige oma mõistuse, südame ja jõuga
ning oma ligimest nagu iseennast.
Ka see mõte: nagu iseennast.
Ehk siis me ei tohiks vihata ega haletseda iseennast,
sest neil on hävitav mõju ja need ei vii meid mitte kusagile.
Olen ise võidelnud oma kannatamatusega,
millest olen igati teadlik ja mida ka tunnistan.
Samas, olles sellest teadlik, suudan seda ka paremini talitseda
ja mõista, et kõik ei ole sama kiired
ja kõik ei tee asju samal moel, nagu mina.
Ehk siis - tuleb olla armuline nii iseenda, kui teistegi suhtes.
Samas on tore kindlasti see,
et Kristuse sarnane olemine ei tähenda seda,
et me peame kõik ühesugused olema.
Kindlasti mitte! Ja tänu Jumalale, et mitte,
sest muidu oleksime vaid kui mingid kloonitud koopiad.
Just. Peale Aadama ja Eeva poleks enam kedagi vajagi.
Kuid üks ilus mõte ligimese armastuse seisukohalt oleks,
et me peaks õppima nägema, kuulma ja mõistma
meist erinevaid inimesi.
Et me ei mõistaks neid hukka ega kannaks neid kohe maha
ainuüksi vaid seetõttu, et me ei mõista neid.
Peaks püüdma ikka pisut enam mõista.
Me vestlusaeg siin saates on alati nii lühike,
kuid kas oleksid nõus võtma palves kokku
kõik need teemad, millest täna rääkisime?
Tohin ma seda paluda? - Ikka. - Tänan.
Kallis Jeesus, tänu Sulle,
et võime kuulutada Su armastust ja seda, et tõde teeb vabaks.
Issand, näita meile, milliseks Sa oled meid loonud.
Tänu Sulle kõigi andide ja tugevuste eest,
mille oled meile andnud.
Lisaks sellele tahame anda kõik oma valgused ja varjud üle Sulle,
tänades Sind, et armastad meid just sellistena nagu me oleme.
Issand, aita meil näha neid varje nii, et suudaks kohelda kõiki armastuses
ja käituda üksteisega nii, nagu see Sulle on meelepärane.
Tänu Jeesus, et Sul on meelevald nii taevas kui ka maa peal,
mistõttu me usaldame kõik oma suhted Sinu kätte.
Palume Su abi ja vabadust ebatervetest sõltuvussuhetest
ning võimet näha ees laiuvat teed.
Jeesus, Sina ise oled tee ja tõde ja elu ka nendes asjades
ning Sinult tulevad elu ja lootuse sõnad.
Tänu Sulle, et Sa annad tulevikku ja lootust -
nii meile kui meie lähedastele.
Las Sinu riik tulla ja Sinu tahe sündida
nii nagu taevas, nõnda ka maa peal.
Aamen.
Aitäh, Mikko!
Seekord vaatasime siis põgusalt erinevaid isiksuse tüüpe
ja seda, kui erinevad me inimestena oleme.
Loodetavasti paranevad inimeste omavahelised suhted
ja me muutume üha enam Kristuse sarnaseks,
kui me vaid võtaks õppust ja oleks valmis olema õpetatavad,
et leida endas lisaks tugevustele üles ka need kohad,
kus on veel arengu -ja küpsemise ruumi.
Selleks on olemas erinevaid võimalusi nagu tänagi kuulsime,
kuid nende kõigi peamine eesmärk on saada selleks inimeseks,
kelleks Taevane Isa on loonud nii sind kui mind,
ehk saada iseendaks Kristuses.
Me jätkame Mikkoga ka järgmisel korral,
arutledes veel nende huvitavate teemade üle.
Tere tulemast liituma meiega taas.
Tõlge: Anne-Ly Raukas